കേസ് പിന്വലിക്കണം, പോലീസുകാര്ക്കെതിരെ നടപടി സ്വീകരിക്കണം: മുഖ്യമന്ത്രിയ്ക്ക് പരാതി നല്കി ഗൗരിനന്ദ, അന്വേഷണം ആരംഭിച്ചു കൊല്ലം: ചടയമംഗലം സ്വദേശി ഗൗരിനന്ദയുടെ പരാതിയില് കൊല്ലം പോലീസ് അന്വേഷണം ആരംഭിച്ചു. പോലീസ് നടപടി ചോദ്യം ചെയ്തതിന് തനിക്കെതിരെ ചുമത്തിയ കേസ് പിന്വലിക്കണമെന്ന് ആവശ്യപ്പെട്ട് മുഖ്യമന്ത്രിക്കാണ് ഗൗരിനന്ദ പരാതി നല്കിയത്. റോഡില് വെച്ച് അപമര്യാദയായി പെരുമാറിയ പോലീസുകാര്ക്കെതിരെ നടപടി സ്വീകരിക്കണമെന്നും പരാതിയില് പറയുന്നു. ഗൗരിനന്ദയുടെ പരാതി ഡിജിപിക്ക് കൈമാറിയിട്ടുണ്ട്. കൊല്ലം പോലീസാണ് കേസ് അന്വേഷിക്കുന്നത്. തന്നെ വിളിച്ച് വിവരങ്ങള് ചോദിച്ചറിഞ്ഞതായി ഗൗരി നന്ദ പറഞ്ഞു. മുഖ്യമന്ത്രിയെ നേരില്ക്കണ്ടാണ് ഗൗരിനന്ദ പരാതി നല്കിയത്. ചടയമംഗലത്ത് എടിഎം കൗണ്ടറില് നിന്ന് പണം പിന്വലിച്ച് തിരിച്ചിറങ്ങുമ്ബോള് കൗണ്ടറിന് മുന്നില് ക്യൂ നിന്ന വയോധികന് പോലീസ് പിഴ ചുമത്തുകയായിരുന്നു. ഈ വിവരം ആരായുകയും പോലീസ് നടപടി ശരിയല്ലെന്ന് ചൂണ്ടിക്കാട്ടുകയും ചെയ്തിരുന്നു. തുടര്ന്ന് പോലീസ് തന്നോട് മോശമായി പെരുമാറുകയും പിഴ ചുമത്തുകയും ചെയ്തുവെന്ന് പരാതിയില് ഗൗരിനന്ദ പറയുന്നു. ഗൗരി നന്ദയ്ക്കെതിരെ ഔദ്യോഗിക കൃത്യനിര്വ്വഹണം തടസ്സപ്പെടുത്തിയതിനാണ് പോലീസ് കേസെടുത്തത്. പ്ലസ്ടു വിദ്യാര്ത്ഥിനിയും പോലീസും തമ്മിലുള്ള തര്ക്കത്തിന്റെ വീഡിയോ സോഷ്യല്മീഡിയയില് ചര്ച്ചയായിരുന്നു. നേരത്തെ ഗൗരിനന്ദയുടെ പരാതിപ്രകാരം യുവജന കമ്മീഷന് ജില്ലാ റൂറല് പോലീസ് മേധാവിയോട് റിപ്പോര്ട്ട് തേടിയിരുന്നു.